यक घरे मा यक सास पतोहिया रहीं। पतोहिया चालू सुभाव कै रही, अपने यार से तय किहिस कि आधी राति मा आयेउ औ मोहारे कै छानि तनिका भै खुड़काय दिहेव। यार जल्दबाज रहा, तनिका जल्दी चला आवा औ छानि खुड़काय दिहिस। सासु के नींद नाहीं आई रही अबहीं। पतोहिया मौका भाँपि के यक कविता कहिस:
के टकटोहै छानि-छपरिया, के खुटकावै छानि।
सासु न सोई जागति बाटै, लौटौ बिरथा जानि॥
ई कविता कहि के पतोहिया सासु से पूछिस कि यहिकै का अरथ भा? वहिरी पतोहिया कविता के जरिये अपने यार का सनेसौ पहुँचाय दिहिस। ससुइयौ घुटी खोपड़ी रही, नहले पै दहला के अंदाज मा कहिस:
अस खेला हमहूँ खेलेन हैं, जबले रही जवानी।
अपने यार का राह सुझायिउ, हमैं बुझायिउ कहानी॥
पतोहिया कै चाल पकड़ि लीन गै, ऊ खिसियाइ के रहि गै।
_पारंपरिक
सादर / अमरेंद्र अवधिया
awa_Deva hin_Deva hin_Deva awa_Deva hin_Deva hin_Deva awa_Deva mag_Deva mar_Deva